AIŠKINAMASIS RAŠTAS

Dėl pritarimo Molėtų rajono savivaldybės dalyvavimui Žydų kultūros paveldo kelio asociacijoje

1. **Parengto tarybos sprendimo projekto tikslai ir uždaviniai.**

Žydų kultūros paveldo kelio asociacijos valdybos pirmininkė Jurgita Verbickienė kreipėsi į Molėtų rajono savivaldybę raštu kviesdama Molėtų rajono savivaldybę prisijungti prie šios asociacijos bei tapti jos oficialia nare. Asociacijos veiklos tikslai – išsaugoti ir aktualizuoti gausų Lietuvos žydų kultūros paveldą, esantį savivaldybių teritorijose, sukurti Žydų kultūros paveldo kelio maršrutus vietos bei nacionaliniu lygmeniu; skatinti vietos gyventojų domėjimąsi žydų kultūra, tradicijomis ir paveldu, didinti su žydų istorija susijusių objektų lankomumą, žinomumą ir kt. Molėtų rajono savivaldybės teritorijoje yra 6 žydų kultūros paveldo objektai.

Parengto sprendimo projekto tikslas – pritarti Molėtų rajono savivaldybės dalyvavimui Žydų kultūros paveldo kelio asociacijoje.

1. **Šiuo metu esantis teisinis reglamentavimas.**

Lietuvos Respublikos vietos savivaldos įstatymo 6 straipsnio 13 punktas, 16 straipsnio 2 dalies 22 punktas, 4 dalis, Lietuvos Respublikos asociacijų įstatymo 13 straipsnio 1 dalis.

1. **Galimos teigiamos ir neigiamos pasekmės priėmus siūlomą tarybos sprendimo**

 **projektą**.

Įsijungus į Žydų kultūros paveldo kelio asociaciją, savivaldybei atsirastų naujų galimybių dalyvauti tarptautinio turizmo maršrutų schemose, pasinaudoti ES lėšomis, skirtomis Europos kultūros kelių plėtrai, tarptautinio turizmo skatinimui, kultūros ir gamtinio paveldo išsaugojimui.

 Neigiamų pasekmių nėra.

1. **Priemonės sprendimui įgyvendinti.**

Teisės akto vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)** .

Vienkartinis stojimo mokestis - 300 eurų, metininis nario mokestis – tikslinamas.

**6. Vykdytojai, įvykdymo terminai.**

Savivaldybės meras, savivaldybės administracija.